**Referat af bestyrelsesmøde torsdag d. 22. oktober 2020**

**Tilstede**: Camilla Jellesmark, Alex Fraenkel, Sidse Schøler, Pernille Knudby, Julie Bjerg Hynne, Maria Kroman, Mette Gade, Anni Bundesen, Jørgen Munk og Katrine Mohr

**Ikke tilstede:** Mette Augustesen

**Nyt fra stalden**

* Cecilie Dalsgaard er pt. På skoleophold.
* Vi har haft en jobannonce ude, da BAL har brug for en ny staldmedarbejder.
* Ny staldmedarbejder er ansat pr. 1. november 2020. Vi ser frem til det fremtidige samarbejde.
* Der arbejdes pt. på at blive lavet en ny foderprocedure for fodervagterne.
* **Rideskoleheste**
  + Vi er pt. lidt i bekneb med rideskoleheste. Vi mangler 2 heste, 2 storponyer og 1 småpony. Teltstalden er derfor fyldt op med nye potentielle rideskoleheste. De fleste er meget velegnede til rideskolen og går allerede hold.

**Bundene i ridehusene**

* Bunden er rettet til i det lille ridehus. Den fungerer meget bedre, og dette vil derfor forblive løsningen indtil, at bunden skal skiftes ud.
* Der er udfordringer med bunden i det store ridehus. Der bliver fortsat undersøgt, hvad der kan gøres inden for en overkommelig pris. Tilbud er ved at blive indhentet i forhold til en eventuel udbedring eller udskiftning af ridehusbunden.

**Riller i belægning/fliserne**

* + Der vil inden for den nærmeste fremtid blive lavet riller ved de mest glatte/kritiske områder på vores udendørsbelægning. Som forsøg startes der med at blive lavet riller et par steder. Hvis dette gør stenene mindre glatte, vil de resterende fliser også blive rillet.

**Foldordning**

* Der er pres på løbefoldene både til hverdag og i weekenderne. Dette til dels på grund af kværke og lukkede folde og dels pga. større efterspørgsel på løbefolde.
* Det forventes at presset på løbefoldene vil falde, når alle folde er åbne igen, ellers vil situationen omkring løbefoldene endnu en gang revurderes.
* Som udgangspunkt er reglerne ens for alle mht. bookning af folde. Der er i hverdagene to folde til rådighed for ”ikke-foldordningsheste”. Disse kan bookes efter reglerne på foldapp’en og af alle. Der vil løbende blive set på fordelingen af folde mellem ”løbefoldsheste” og ”ikke-løbefoldsheste”.

**Gården**

* Gården er blevet renoveret. Det betyder, at vi nu kan have heste stående i boksene på gårdspladsen.

**Barsel**

* Der undersøges fortsat en løsning på personalesituationen under Marias barsel.

**Overvågning/kameraløsning**

* Der vil i fremtiden blive indgået et samarbejde med et overvågningsfirma. Der vil blive sat kamera op på rideklubbens areal for at skabe tryghed for pensionærer og heste. Kommunen er behjælpelige med at få dette til at kunne lade sig gøre, hvilket vi som rideklub er rigtig glade for.

**Sekretariat og dommertårn udendørs**

* Vi er så heldige at have fået en aftale med Next KBH samt Signe Kongebro. Der vil derfor om 2-3 måneders tid blive påbegyndt et arbejde om at få bygget et nyt sekretariat samt 4 nye dommertårne. Der er i den forbindelse sendt ansøgning til FOGH-fonden ift. hjælp til indkøb af materialer. Vi glæder os til at se resultatet og er glade for aftalen.

**Økonomi**

* Økonomisk ser det fornuftigt ud. Der har været store ekstraudgifter på rengøringsmidler, sprit, sæbe osv., grundet Covid-19.
* De sidste tre stævner mangler at blive bogført.
* Vi skal i gang med fremtidige projekter, herunder renovering af parkeringspladsen.

**Privatundervisning**

* Gennemgang af indkomne mails og inputs fra medlemsmøderne om undervisning er blevet drøftet og vendt. Der er gennemgået mange forskellige mulige løsninger, og nedenstående er bestyrelsens bedste bud på at imødekomme flest pensionærer.
  + Springning:
    - Der kan i fremtiden tilbydes springtræning, herunder eventuel bomtræning om søndagen. Dette gælder for begge springundervisere. Det skal senest varsles torsdag, hvorvidt der springundervises den følgende søndag. Det bemærkes i den forbindelse, at Stine Lyngsøe fortsat har fortrinsret til undervisning om søndagen.
    - Herudover fortsættes springning om tirsdagen som vanligt den næste måned, hvorefter vi vil revurdere dette samt det nye tiltag med ekstra undervisningstilbud om søndagen.
  + Dressur:
    - For at imødekomme efterspørgslen på mere undervisning vil det være muligt at få en 3. dressurunderviser på Ballerup Rideklub om onsdagen.
    - Vi søger derfor en underviser til om onsdagen, der skal kunne give prøveundervisning. Prismæssigt skal underviseren ligge under 350 kr./pr. ½ time.